[Foto's] 80 Kersbome lok besoekers na dié kroeg - Maroela Media
Die Churchill Arms in Kensington, Londen
Die Churchill Arms in Kensington, Londen, het vanjaar alle vorige rekords verbeter en altesaam 80 Kersbome en 18 000 Kersliggies aan die gebou vasgemaak.
Die eienaar, Gerry O’Brien, het dié kroeg bekendheid laat verwerf vir sy feestelike uitstallings vir die afgelope 30 jaar.
Die kroeg spandeer jaarliks meer as £30 000 aan versierings, met £25 000 aan blomme om die kroeg tydens somermaande te versier.
Dit het werknemers meer as ŉ week en ŉ half geneem om die indrukwekkende Kersversierings vanjaar te installeer.
Een van die gereelde besoekers het op 3 Desember die voorreg gehad om die liggies aan te skakel. Dié 81-jarige is al jare lank ŉ gereelde klant en sy is glo verkies as die Churchill Arms se burgemeesteres.
Persone van oor die wêreld heen besoek jaarliks die kroeg om die Kersversierings te sien.
Die kroeg in Kensington Churchstraat naby Notting Hill-hek, gebou in 1750, het eers as die Bedford Arms bekend gestaan. Dit is ná die Tweede Wêreldoorlog na Winston Churchill en sy grootouers, wat die kroeg gereeld besoek het, vernoem.
Besoek die Churchill Arms se Facebook-blad en webwerf
Só lyk die Churchill Arms in Kensington, Londen in die somer
Gerry O’Brien, eienaar van die Churchill Arms in Kensington, Londen
Binne die Churchill Arms in Kensington, Londen (Foto: Google Maps)